CELEX: 62007CN0548
Language: bg
Date: 2007-12-10 00:00:00
Title: Дело C-548/07: Иск, предявен на 10 декември 2007 г. — Комисия на Европейските общности/Република Гърция

26.1.2008   
            
            
               BG
            
            
               Официален вестник на Европейския съюз
            
            
               C 22/38
            
         Иск, предявен на 10 декември 2007 г. — Комисия на Европейските общности/Република Гърция
   (Дело C-548/07)
   (2008/C 22/68)
   Език на производството: гръцки
   Страни
   
      Ищец: Комисия на Европейските общности (представител: М. Patakia и M. van Beek)
   
      Ответник: Република Гърция
   Искания на ищеца
   
               —
            
            
               да се установи, че Република Гърция не е изпълнила задълженията си по Директива 96/34/ЕО на Съвета от 3 юни 1996 година относно рамковото споразумение за родителския отпуск, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (EКП) (1), и по-конкретно, по клауза 1, параграф 2, по клауза 2, параграфи 1 и 3, буква б), по клауза 2, параграф 3, буква д) и е) и по клауза 2, параграфи 4 и 6 от споразумението, съдържащо се в приложение към посочената директива;
            
         
               —
            
            
               да се осъди Република Гърция да заплати разноските.
            
         Правни основания и основни доводи
   
               1.
            
            
               След като е разгледала съвкупността от актовете на гръцкото законодателство за транспониране в гръцкия правен ред на Директива 96/34/ЕО на Съвета относно рамковото споразумение за родителския отпуск, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (EКП), Комисията е установила, че транспонирането на някои от клаузите на посоченото по-горе рамково споразумение, съдържащо се в посочената директива, е недостатъчно и неправилно по отношение на работниците от търговския флот.
            
         
               2.
            
            
               По-конкретно разглежданото гръцко законодателство, което утвърждава колективните договори в тази област, има ограничено приложно поле, доколкото то не се прилага по отношение на всички работници от търговските кораби.
            
         
               3.
            
            
               Освен това, за да се признае правото на родителски отпуск на горепосочените работници, е необходимо, по силата на гръцкото законодателство, да бъдат изпълнени освен условията, предвидени в директивата, и следните условия:
               
                           —
                        
                        
                           да имат трудов стаж с продължителност 12 месеца на един и същи кораб;
                        
                     
                           —
                        
                        
                           екипажът на същия кораб да бъде най-малко от 30 души;
                        
                     
                           —
                        
                        
                           да се представи доказателство, че и другият родител работи;
                        
                     
                           —
                        
                        
                           договорът за работа като моряк след завръщането от родителски отпуск да бъде квалифициран като „нов“ и да се изисква отново минимален период на работа от 6 или 7 месеца;
                        
                     
                           —
                        
                        
                           морякът да поеме разходите за изпращане на негов заместник;
                        
                     
                           —
                        
                        
                           прилагане на разглежданото национално законодателство единствено по отношение на договорите на моряците, които са започнали работа като такива след влизане в сила на колективните договори;
                        
                     
                           —
                        
                        
                           квалифициране на търговските задължения като форсмажорно обстоятелство, което може да бъде причина за отказ да бъде предоставен родителски отпуск.
                        
                     
         
               4.
            
            
               И накрая Комисията установява, че в колективните трудови договори, както и в министерските заповеди, които ги утвърждават, не се съдържа каквото и било позоваване на въпроса за закрилата на работниците срещу уволнение поради подаване на молба за ползване или поради ползване на родителски отпуск.
            
         
               5.
            
            
               В резултат на това Комисията преценява, че Република Гърция не е изпълнила задълженията си по Директива 96/34/ЕО, и по-конкретно по клауза 1, параграф 2, по клауза 2, параграфи 1 и 3, буква б), по клауза 2, параграф 3, буква д) и е) и по клауза 2, параграфи 4 и 6 от споразумението, съдържащо се в приложение към посочената директива.
            
         
      (1)  ОВ L 145 от 19 юни 1996 г., стр. 4; Специално издание на български език, 2007 г., глава 5, том 3, стр. 160.